ki oyo +)/9/ - labe uganda i kare ma ngor otwor maber, gupwono kacel, guketo idero acel ma opong...
Click here to load reader
Post on 12-Jan-2020
0 views
Category:
0 download
Embed Size (px)
TRANSCRIPT
�
Produced by Literacy & Adult Basic Education READERS’ BOOK 1
LAREM PA BURA GIN KI OYO
�
Ododo na ni yoo? Eyoo.
I kare macon onongo tye lee aryo ma gin lurem mada. Lurem man obedo Bura gin ki Oyo, gibedo
iot acel, ma jami ducu gitimo kacel. Ma gin lurem ma tek atika atika.
I kare ma kot dong opoto, kare
�
oromo me pur. Ci Bura gin ked Oyo gubedo piny kacel.
Bura owaco ni, “Jal Oyo, kare dong oromo me pur. Omyero wa pur poto kacel.” Oyo ogamo ni “An bene aye.”
Oyo gin ked Bura gupuru poto kacel ma cwinygi yom kum gin ma gutimo. Lacen Oyo owaco ki Bura ni “Jal Bura, poto wa ma wapuruni omyero wa coo iye kodi ngor.” Bura pe okwero tam pa Oyo. Bura owaco ni “Oyo itamo tam ki kome.”
�
Joni gucoyo kodi ngor i poto ma otwii mabeco tutwal, onyak madwong atika atika.
�
I kare ma ngor otwor maber, gupwono kacel, guketo idero acel ma opong maber.
Bura owaco ki Oyo ni “Jal, ngor man ber pe kong wacam. Omyero okur kare ma kec opoto ka wacak camone.” Oyo ogamo ni“ Lokki ni ada pien kec rac atika atika. Omyero ngor man kong okur kare me kec.”
�
Kitung cel Oyo obedo ladingo pe olubo cike man pien onongo mito ni ebwol lawote Bura woko, wek ecam ngor man kene. Pi kur pa ngwec ngor, Oyo odonyo idero ocako kwalo ngor man ma Bura pengeyo.
�
Ikare ma Bura mito ni ngor man dong gi kwany gi cak camone pien kec dong opoto, kinongo gin mo dong pe i dero. Bura onongo Oyo ocamo ngor woko weng! Odong cung ngor keken idero.
�
Bura okeco matek tutwal ikom Oyo, ma Bura omito ni emwod iye Oyo woko pien gin me acama onongo dong peke. Ci Oyo onguku ngeyo kome oringo madwir okane woko i bur kama Bura pe romo oo iye.
�
Ma Bura okeco atika atika dok okeco ci okeco omiyo Bura okwonge ni “Nicake tin nioo iwang too na, abibedo lamone ni, abi mwodo in, lotino ni wa lukwayi ducu. Abiyenyi ka ma i kane iye wang ma anongi. Ka iwinyo koko na ni miaao, miaao, miaoo nongo atye ka yenyi.”
�0
Oyoo bene okato ki lok lacen ni “Pe abibedo ma wiya wil ikumi, abikane ma pe i binongo wan ki lotinona, abibedo cok kama ikwo iye dok abigolo ot ma ikwo iye, dok anywal dok anyar iye. Ka iwinyu akok ni cwii cwii cwii nongo atye ento pe i bi nonga.”
Omiyo i kare ni Bura gin ki Oyo gin lumone pe girwate.
��11
Pwony: Ododo man pwonyo wa ni, kwo rac, kelo too nyo poke. Cikke myero ki wor dok kilub.
Literacy and Adult Basic Education (LABE) Plot 18 Tagore Crescent, Kamwokya, P.O. Box 16176, Kampala, Uganda. Tel:+256-41-532116, Fax:+256-41-534864, Email: [email protected]
Okello Augustine P2 Teacher Amuru Alero P/S Laker Everline P1 Teacher Koch Amar P/S Otto Kennedy P2 Teacher Cwero P/S Jokpiny Coxton P2 Teacher Koch Goma P/S
Ma Bura okeco atika atika dok okeco ci okeco omiyo Bura okwonge ni “Nicake tin nioo iwang too na, abibedo lamone ni, abi mwodo in, lotino ni wa lukwayi ducu. Abiyenyi ka ma i kane iye wang ma anongi. Ka iwinyo koko na ni miaao, miaao, miaoo nongo atye ka yenyi.”
��
Literacy and Adult Basic Education (LABE) Plot 18 Tagore Crescent, Kamwokya, P.O. Box 16176, Kampala, Uganda. Tel:+256-41-532116, Fax:+256-41-534864, Email: [email protected]
Written by: Okello Augustine P2 Teacher Amuru Alero P/S Laker Everline P1 Teacher Koch Amar P/S Otto Kennedy P2 Teacher Cwero P/S Jokpiny Coxton P2 Teacher Koch Goma P/S
��With financial support from DFID and Oxfam Novib
Produced by Literacy & Adult Basic Education READERS’ BOOK 1
LAREM PA BURA GIN KI OYO